Surpriză în lumea fotbalului. Cristiano Ronaldo şi Leo Messi ar putea să fie colegi la Barcelona.
Juventus a fost eliminată din UEFA Champions League de către Lyon încă din faza optimilor de finală. Înfrângerea ar putea să ducă la despărţirea de Cristiano Ronaldo, cel care are cel mai mare salariu de la echipă. Ronaldo a fost oferit de către Juventus mai multor cluburi, inclusiv Barcelona, acolo unde ar fi coechipier cu Leo Messi.
Cei mai buni jucători din ultimii 15 ani pot să devină coechipieri din sezonul viitor la Barcelona. Juventus vrea să scape de Cristiano Ronaldo, cel care încasează 31 de milioane de euro pe an. Campioana Italiei le-a transmis mai multor cluburi că Ronaldo este disponibil. Guillem Balague, jurnalist BBC: Motivul pentru care Cristiano Ronaldo a fost menţionat ca variantă de transfer pentru PSG nu este datorită faptului că PSG s-a gândit să-l transfere, ci pentru că Jorge Mendes (agentul lui Cristiano Ronaldo) a primit instrucţiuni să găsească o echipă pentru Ronaldo. Juventus vrea să scape de salariul lui. A fost oferit peste tot, inclusiv la Barcelona.